**Pápai Egyesített Labdarúgó Club 2018/2019**

**Évértékelő**

**U12**

**(2007')**

****

**Készítette:** Horváth Imre

Edző

**Dátum:** 2019.06.10.

1. **Bevezető:**
2. *általánosságban a csapatról:*
* augusztusban vettem át a csapatot. Sok játékost ismertem. Egyrészt az iskolámból, másrészt őket is Radó Tamás edzette. Jó előjelekkel vártam a felkészülést. Nagy létszámú csoport, sok jó képességű játékossal.
1. *létszám – létszámváltozások:*
* 26 fő alkotta a csoportot, tavaszra 20 fő
1. *kezdési időpont:*
* 2018. augusztus első hete, január második hete.
1. *versenyeztetés körülményei:*
* új bajnokságban. Kiemelt I.osztály Észak-Nyugati Csoport 13 csapattal. Szűkített pálya, 5\*2 m kapukra, 2x30 perces játék idő, oda-vissza csere lehetőség. Az előző évhez képest kevesebb játék idő/ Bozsik torna 100’ perc/
1. *előzetes tervek:*
* a csapat játékosainak feltérképezése. Az előző edző által küldött értékelések összehasonlítása a tapasztalataimmal. A játékosok posztjainak megismerése, kiválasztása.
1. **Edzésmunka:**
* a csapatjáték felépítése, egyéni képzés több posztra, a vonal és területvédekezés begyakorlása. Együttes csapatvédekezés megszervezése. Egyéni tudás fejlesztése, poszt fegyelem fejlesztése, a társakkal való szoros együttműködés, a csapatrészek összhangjának fejlesztése.
1. **Tavaszi tervek:**
2. *legfontosabb feladat*:

- a csapat védekezésben a két belső védő mozgásának összehangolása, a tolódások pontos végrehajtása a védekezésben. A biztosítások távolságának beállítása. Az egyes posztok betöltése támadás felépítésközben. **A támadásbefejezések pontosságának növelése az eredményesség szempontjából.**

*b. felállási forma:*

- 1-3-2-3 /1- 2-3-3/védekezés 1-4-3-1,

*c. védekező - támadó játék célkitűzései:*

- védekezésben a területvédekezés szabályait igyekeztük elsajátítani. Tolódások, biztosítások elsajátítása volt a cél.

- támadás felépítésben a gyors, lapos passzos, játékra igyekeztem a hangsúlyt fektetni. A széleken vezetett támadások lövéssel való befejezése volt a cél.

1. **Megvalósulás:**
* csapatjátékban az átmenetek váltásában sokat fejlődtek. A visszatámadásban inkább egyéni fejlődések voltak tapasztalható. Az egyéni védekezés taktikai feladatait megismerték és jól alkalmazták a legtöbben. A tolódások, biztosítások kevés hibával valósultak meg. A területszűkítésben viszont voltak hiányosságok. A futó gyorsaságban viszont a kiemelkedő csapatokkal szemben komoly lemaradásunk van. Nincs igazán gyors játékosunk. A támadásfelépítésben is sokat fejlődtünk. A szélességi játékunkat igyekeztünk mélységi játékra váltani, hogy gyorsan sikerüljön a támadó zónába érni. Az őszi játékunkhoz képest sokkal gyorsabban játszottunk előre, viszont a befejezésekkel még mindig sok volt a gond.
1. **Bajnokság (tornák) értékelése, helyezés, eredmények, statisztikák:**
2. *a bajnokságot a végletek jellemezték*
* 4 csapat kiemelkedik. A többi hasonló képességű. A bajnokság felénél komoly hiányérzetem volt az eredményességgel kapcsolatban. Sajnos ez a bajnokság végére sem változott. Az eredménytelenség- a gólképtelenség- valódi gólszerző csatárok hiányának köszönhető.13 csapatból a 12. helyen végeztünk. Játékban, szervezettségben nem maradunk el a nagy többségtől, de a támadásbefejezésekben komoly hátrányban vagyunk. A védekezésünket sikerült jól összerakni. A kapott góljaink /52/ közül 22 ólt az első négy csapat szerezte. 7 csapat kapott több gólt kapott mégis előttünk végzett, mert jóval több gólt szerzett. Az edzéseken nyújtott jó teljesítményt nem követték a mérkőzésen az eredmények. egyetlen csapat szerzett kevesebb gólt /Üstökös 10/mi 12 gól szereztünk. A legjobb 4 csapattól 22 gólt kaptunk. 7 mérkőzésen egy góllal maradtunk alul. 6 mérkőzés végződött döntetlennel. <https://adatbank.mlsz.hu/league/49/0/19376/26.html>

****

1. *10 játékosunk szerzett gólt*:
* Banai Zétény 3 gólt, 9 játékos pedig 1-1 gólt ért el.
1. *edzéslátogatottság*:
* az ősszel jóra értékelem, 18-20 játékos igen szorgalmasan jár edzésre. Tavasszal sajnos ez az arány sokat romlott. 14-16 főre redukálodtunk. Fűzfa Balázs elköltözött, Németh Dávid családi gondok miatt szinte alig volt edzésen, Pethő Zsombor időközben befejezte a játékot, mert nem megfelelő poszton kívántam szerepeltetni, illetve az edzésen több olyan játékos is megjelent, aki zavarta az edzés munkát. Joó Kristóf tanulmányi /Türr/ munkája, valamint „belefáradt az edzésre járásba” szüneteltette az edzésmunkát. Május utolsó hetében a szülő kérésére visszatért. Kántor Bence Scoliosis gerinc gondjai miatt abba hagyta. Szabó Máté Ugodról érkezett. Jól indult, a végére kicsit elfáradt, visszaesett, de összességben hasznos igazolás volt.
1. *sérülések*:
* komoly sérülés nem volt a csapatban, viszont februárban, márciusban sok volt a beteg.
1. *előrelépés jelei:*
* a csapatjáték felépítésében és a játékszervezésben sokat fejlődtünk. A védekezés alapjaiban, mint a vonalvédekezés és tolódás sikerült fejlődni. A mérkőzésen csatárként szereplő játékosok összehangolt védekezésében folyamatosan fejlődtek.
1. *gondok – problémák:*
* komoly önbizalom hiánnyal küzdenek még a legjobb játékosok is. A gólszerzésben sokat kell fejlődni, mert az kimondottan gyenge. A napi edzésmunkában kiemelt szerepet kapott a támadásbefejezés, sajnos ennek eredménye nem következett be.
1. **Tervek:**
* felkészülési mérkőzések (tornák) teremtornára amennyiben meghívást kapunk elmegyünk.
* Ajkán vettünk részt teremtornán/8 csapat/ 4. hely, Mosonmagyaróvár 7 csapat 5. hely. A tavasszal felkészülési mérkőzéseket Gyirmóttal, Csornával, Ajkával játszottunk. U13 Alközponti válogatottba 5 játékost jelöltem, főleg olyanokat, akik kevesebbet játszottak a bajnokságban. A vidéki 13 éves játékosok főleg Ugod és Pápakovácsiból érkeztek. Komoly lemaradása volt az ajkai és veszprémi körzeti játékosokkal szemben.
1. **Hangsúlyos–, megoldásra váró feladatok:**
* a csapatjáték további fejlesztése, illetve az egyéni képzés kiemelt szerepe.